Франсишку де Са де Миранда
Към това старинно мото:

Превод от португалски: Симеон Хаджикосев, 1984

chitanka.info

„Мъко, моя мъко,

кога ще те зърна?“

Всичко се върти,

всичко се прережда,

що направи ти

с моята надежда?

С времето, изглежда,

става всичко скрито,

дваж по-упорито.

Какво е желание,

осмяно горчиво?

Моето страдание

в мен е вечно живо,

но неусетливо,

и като се стъмни,

и като разсъмне.

Права или крива,

с мен не ще изтлееш,

а ще оцелееш,

мъко моя жива.

И със гръд студена

даже да изгния,

вечно ще вопия.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.